***Obec Klokočov v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov (ďalej len zákon č. 369 Zb.) a ustanoveniami zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“) vydáva toto***

***Všeobecné záväzné nariadenie Obce Klokočov***

***o miestnych daniach a o miestnom poplatku za komunálne odpady***

***č. 1/2025***

***Návrh všeobecne záväzného nariadenia zverejnený dňa: ..................***

***Všeobecne záväzne nariadenie obce schválené dňa: .................***

 ***uznesením číslo: .................***

***Všeobecne záväzne nariadenie vyvesené po schválení: .................***

***Všeobecne záväzne nariadenie zvesené dňa: .................***

***Účinnosť všeobecne záväzného nariadenia dňa: .................***

***Obec Klokočov v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov (ďalej len zákon č. 369 Zb.) a ustanoveniami zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“) vydáva toto***

***Všeobecné záväzné nariadenie Obce Klokočov***

***o miestnych daniach a o miestnom poplatku za komunálne odpady***

***1/2025***

***I. č a s ť***

#### ÚVODNÉ USTANOVENIA

§ 1

 (1) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady na území Obce Klokočov od 01.01.2025.

 (2) Obec Klokočov na svojom území ukladá tieto miestne dane:

a/ daň z nehnuteľností,

b/ daň za psa,

c/ daň za užívanie verejného priestranstva,

d/ daň za ubytovanie,

e/ daň za predajné automaty,

f/ daň za nevýherné hracie prístroje.

 (3) Obec Klokočov na svojom území ukladá miestny poplatok za komunálne odpady a drobné stavebné odpady.

***II. č a s ť***

#### Miestne dane

#### Daň z nehnuteľnosti

§ 2

 Daň z nehnuteľností zahŕňa:

a/ daň z pozemkov,

b/ daň zo stavieb.

§ 3

**Daň z pozemkov**

 (1) Správca dane ustanovuje na území Obce Klokočov hodnotu pozemku, ktorou sa pri výpočte základu dane z pozemkov násobí výmera v m2 za:

a/ orná pôda, chmeľnice, vinice, ovocné sady, 0,3890 €/m2

 trvalé trávne porasty 0,0873 €/m2

b/ záhrady 1,32 €/m2

c/ zastavané plochy a nádvoria, ostatné plochy 1,32 €/m2

d/ lesné pozemky, na ktorých sú hospodárske lesy, rybníky s chovom rýb a ostatné

 hospodársky využívané vodné plochy 1,32 €/m2

e/ stavebné pozemky 13,27 €/m2

 (2) Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa platných predpisov o stanovení všeobecnej hodnoty majetku. Ak daňovník nepreukáže hodnotu pozemku znaleckým posudkom, správca dane použije v zmysle § 7 ods. 5, zákona č. 582/2004, hodnotu pozemku vo výške 1,00 €/m2.

 (3) Správca dane na území celej obce Klokočov určuje ročnú sadzba dane

 pozemkov pre pozemky druhu:

 a/ orná pôda, chmeľnice, vinice a ovocné sady, trvalé trávne porasty vo výške 1,50 %

 zo základu dane,

 b/ záhrady vo výške 0,75 % zo základu dane

 c/ zastavané plochy a  nádvoria, ostatné plochy vo výške 0,75 % zo základu

 dane

 d/ lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy vo výške 0,65 % zo základu dane

 e/ stavebné pozemky vo výške 0,60 % zo základu dane

§ 4

**Daň zo stavieb**

(1) Správca dane na území celej obce Klokočov určuje ročnú sadzbu dane zo stavieb

 za každý aj začatý m2 zastavanej plochy vo výške:

a/ 0,090 € za stavby na bývanie a ostatné stavby tvoriace príslušenstvo hlavnej stavby,

b/ 0,134 € za stavby na pôdohospodársku produkciu, skleníky, stavby pre vodné hospodárstvo,

 stavby využívané na skladovanie vlastnej pôdohospodárskej produkcie vrátane stavieb

 na vlastnú administratívu,

c/ 1,1167 € za stavby rekreačných a záhradkárskych chát a domčekov na individuálnu rekreáciu,

d/ 0,20 € za samostatne stojace garáže a samostatné stavby hromadných garáží a stavbu

 určené alebo používané na tieto účely postavené mimo bytových domov,

e/ 0,95 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

f/ 1,37 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,

g/ 1,37 € za ostatné stavby neuvedené v písmenách a) až f).

 (2) Správca dane na území obce Klokočov častiach - Paľkov, Kruh Viničky

a Bogdanky určuje ročnú sadzbu dane zo stavieb za stavby rekreačných a záhradkárskych chát a domčekov na individuálnu rekreáciu vo výške (1,1167) € za m2  zastavanej plochy.

 (3) Pri viacpodlažných stavbách podľa odseku 5 písm. a/, b/ a d/ a odseku 6 správca dane určuje príplatok za podlažie vo výške 0,06 € za každé ďalšie podlažie, okrem prvého nadzemného podlažia.

 (4) Pri viacpodlažných stavbách podľa odseku 5 písm. c/ , e/, f/ a g/ správca dane určuje príplatok za podlažie vo výške (0,165) € za každé ďalšie podlažie, okrem prvého nadzemného podlažia.

Obec Klokočov na daň z nehnuteľnosti neposkytuje žiadné úľavy. Do 31. januára zdaňovacieho obdobia oznámi daňovník údaje potrebné pre výpočet dane, ako je hodnota lesných pozemkov, prípadne dohodu spoluvlastníkov o zastupovaní jedným z nich, pričom ostatní spoluvlastníci za daň ručia do výšky svojho podielu na dani.

§ 5

#### Daň za psa

(1) Sadzba dane je 5,00 € za jedného psa a kalendárny rok. Táto určená sadzba dane platí za každého ďalšieho psa u toho istého daňovníka.

#### § 6

#### Daň za užívanie verejného priestranstva

 (1) Verejným priestranstvom na účely tohto všeobecne záväzného nariadenia sú všetky verejnosti prístupné pozemky vo vlastníctve obce Klokočov, ktorými sa rozumejú:

a/ všetky (miestne) cestné komunikácie v celej svojej dĺžke a v šírke od krajnice po krajnicu, ak je vybudovaný chodník, tak vrátane tohto chodníka,

b/ všetky verejnosti prístupné pozemky v obci, okrem tých, ktoré sú vo vlastníctve fyzických a právnických osôb s výnimkou pozemkov vo vlastníctve obce, alebo ku ktorým majú tieto osoby právo hospodárenia.

(2) Osobitným užívaním verejného priestranstva sa podľa tohto VZN rozumie:

a/ umiestnenie zariadenia slúžiaceho na poskytovanie služieb,

b/ umiestnenie predajného zariadenia,

c/ umiestnenie zariadenia cirkusu, zariadenia lunaparku a iných atrakcií,

d/ umiestnenie stavebného zariadenia, umiestnenie skládky,

 (3) Sadzba dane za užívanie verejného priestranstva je:

a) za umiestnenie stavebných zariadení, rôznych skládok materiálov je poplatok 0,05 €

 za každý aj začatý m2 užívaného priestranstva a každý aj začatý deň užívania,

b) za umiestnenie zariadenia slúžiaceho na poskytovanie služieb 5,00 € každý aj začatý deň užívania,

c) za umiestnenie predajného príležitostného stánku 5,00 € za každý začatý m2 užívaného verejného priestranstva a každý aj začatý deň užívania,

d) za priamy predaj z pojazdnej predajne alebo iného dopravného prostriedku 2,00 € za každú aj začatú hodinu užívania verejného priestranstva,

e) za umiestnenie lunaparku

 - strelnice 10,00 € za každý aj začatý deň užívania, veľkého kolotoča 10,00 € za každý aj začatý deň užívania, veľkého hydraulického kolotoča 20,00 € za každý aj začatý deň užívania, malého kolotoča 10,00 € za každý aj začatý deň užívania, inej atrakcie 10,00 € za každý aj začatý deň užívania.

 (4) Daňová povinnosť vzniká dňom začatia užívania verejného priestranstva a zaniká ukončením užívania verejného priestranstva.

 (5) Daňovník musí pred začatím užívania verejného priestranstva požiadať o súhlas Obec Klokočov písomne alebo osobne. Tlačivo je pre daňovníka k dispozícii na Obecnom úrade v Klokočove.

Daňovník je tiež povinný oznámiť každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu v Klokočove skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

(6) Daň za užívanie verejného priestranstva sa vyrubí rozhodnutím, okrem krátkodobého jednorazového užívania verejného priestranstva, a je splatná 15 dní odo dňa nadobudnutia právoplatnosti rozhodnutia. Pri krátkodobom jednorázovom užívaní verejného priestranstva je splatná pred začatím užívania v hotovosti do pokladne.

#### Daň za ubytovanie

§ 7

(1) Sadzba dane za ubytovanie je 1,00 € na osobu a prenocovanie.

(2) Platiteľ dane za ubytovanie, ktorým je prevádzkovateľ zariadenia, ktoré poskytuje prechodné ubytovanie, je povinný podať správcovi dane oznámenie o začatí a skončení prevádzkovania tohto zariadenia, resp. zmeny už nahlásených údajov v lehote do 30 dní odo dňa, keď táto skutočnosť nastala.

(3) Platiteľ je povinný viesť evidenciu ubytovaných hostí v písomnej alebo elektronickej forme pre potreby kontroly dane za ubytovanie  a mať v nej zapísaných všetkých hostí, vrátane detí a dbať na to, aby kniha obsahovala minimálne tieto základné údaje o daňovníkovi:

- meno, priezvisko, adresa trvalého pobytu

- deň príchodu, deň odchodu

- počet prenocovaní

(4) Daň za ubytovanie vyberá prevádzkovateľ pri nástupe daňovníka do zariadenia, v hotovosti. O zaplatení dane prevádzkovateľ vystaví príjmový pokladničný doklad s predpísanými náležitosťami.

(5) Platiteľ je povinný na výzvu správcu dane predložiť pre účely kontroly evidenciu ubytovaných hostí.

(6) Platiteľ predkladá obci vyplnené hlásenie o počte ubytovaných hostí do 10. dňa po uplynutí kalendárneho štvrťroka, za ktorý daň vyberá.

(7) Daň za ubytovanie je splatná bez vyrubenia do 15 dní od ukončenia kalendárneho štvrťroka.

#### Daň za predajné automaty

§ 9

(1) Sadzba dane za jeden predajný automat a kalendárny rok je 66,- €.

(2) Prevádzkovateľ je povinný na účely dane viesť nasledovnú preukaznú evidenciu každého predajného automatu osobitne:

 a) druh predajného automatu, názov a jeho výrobné číslo

 b) miesto prevádzkovania

 c) dátum uvedenia do prevádzky a dátum ukončenia prevádzkovania

 automatu

1. Daňovník je povinný na výzvu správcu dane predložiť inventárny zoznam

evidencie automatov umiestnených na území obce.

1. Daňovník je povinný správcovi dane oznámiť dátum umiestnenia

a demontovania automatu v termíne do 30 dní odo dňa, keď táto skutočnosť nastala podaním daňového priznania v zmysle zákona.

#### Daň za nevýherné hracie prístroje

§ 10

1. Sadzba dane za jeden nevýherný hrací prístroj a kalendárny rok je 166,- €.

(2) Prevádzkovateľ je povinný na účely dane viesť nasledovnú preukaznú evidenciu každého nevýherného hracieho prístroja osobitne:

 a) druh predajného automatu, názov a jeho výrobné číslo

 b) miesto prevádzkovania

 c) dátum uvedenia do prevádzky a dátum ukončenia prevádzkovania

 automatu

##### III. č a s ť

  **poplatok**

#### Poplatok za komunálne odpady a drobné stavebné odpady

§ 11

1. Miestny poplatok za komunálne odpady a drobné stavebné odpady (ďalej len „poplatok“) sa platí za:
2. činnosti nakladania so zmesovým komunálnym odpadom,
3. činnosti nakladania s biologicky rozložiteľným komunálnym odpadom,
4. triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,
5. náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov
6. náklady presahujúce výšku obvyklých nákladov podľa osobitného predpisu.
7. Obec do poplatku podľa odseku 1 môže zahrnúť
8. náklady na zbernú nádobu na zmesový komunálny odpad,
9. náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť.
10. Sadzba poplatku je určená ako súčin sadzby poplatku 0,063 € za osobu a kalendárny deň.
11. Obec určuje poplatok na kalendárny rok takto:
12. pre poplatníka, ktorým je fyzická osoba, ktorá má v obci trvalý alebo prechodný pobyt a osoba ktorá je na území obce oprávnená užívať (vlastnícky vzťah) alebo užíva nehnuteľnosť ( nájomný vzťah) ako súčin sadzby poplatku a počtu kalendárnych dní v roku, počas ktorých má alebo bude mať poplatník v obci trvalý alebo prechodný pobyt, alebo ktorá užíva nehnuteľnosť.
13. pre poplatníka, ktorým je právnická osoba alebo fyzickú osoba – podnikateľ ( každá „osoba alebo subjekt“ ktorá ma pridelené IČO), ktorá je oprávnená užívať alebo užíva nehnuteľnosť nachádzajúcu sa na území obce na iný účel ako podnikanie a poplatníka, ktorým je právnická osoba, alebo fyzická osoba – podnikateľ, ktorá je oprávnená užívať alebo užíva nehnuteľnosť nachádzajúcu sa na území obce na účel podnikania, stanovuje poplatok ako súčin poplatku, ktorý tvorí frekvencia vývozov v danom roku a objem nádoby a poplatku 0,020€/liter.
14. Pre poplatníkov, fyzické osoby, ktoré sú na území obce oprávnené užívať (vlastnícky vzťah) nehnuteľnosť na rekreačné účely alebo užívajú nehnuteľnosť na základe nájomného vzťahu sa určuje poplatok ako súčin dennej sadzby a priemerný počet osôb ( 3 osoby na nehnuteľnosť) za 180 dni
15. poplatok za odovzdaný drobný stavebný odpad bez obsahu škodlivín, sadzba poplatku 0,10 eur za kg odpadu.

Správca poplatku - Obec Klokočov na základe žiadosti poplatníka v súlade § 82 ods. 2 zákona o miestnych daniach a poplatkoch zníži poplatok o  50% alebo odpustí v  zdaňovacom období ( kalendárny rok), v ktorom poplatník preukáže že sa viac ako 90 dní v zdaňovacom období nezdržiaval na území obce a to týmto poplatníkom:

(5) Obec odpustí poplatok stanovený podľa § 11 ods. 1, za obdobie, za ktoré poplatník obci preukáže na základe podkladov:

a) že sa v určenom období zdržiava alebo zdržiaval viac ako 90 dní v zahraničí, alebo mimo svojho trvalého bydliska v obci Klokočov. K žiadosti je potrebné doložiť aktuálne potvrdenie zamestnávateľa, že vykonáva prácu v zahraničí, prípadne čestné vyhlásenie žiadateľa.

b) ak ide o žiaka, alebo študenta, ktorý navštevuje školu so sídlom na území SR, na splnenie podmienky na odpustenie poplatku poskytne poplatník údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta prostredníctvom informačného systému, ku ktorému má obec zriadený prístup. Ak žiak alebo študent navštevuje školu zo sídlom mimo územia SR, preukáže neprítomnosť v obci Klokočov potvrdením o návšteve školy alebo potvrdením o ubytovaní.

 Odpustí, ak ide o fyzickú osobu, ktorá je vo vyšetrovacej väzbe alebo vo výkone trestu odňatia slobody – potvrdením o vyšetrovacej väzbe alebo o výkone trestu odňatia slobody a jeho dobe trvania, osobe umiestnenej a zariadení sociálnych služieb – potvrdením o umiestnení a dobe jeho trvania, fyzickej osobe umiestnenej v reedukačnom zariadení alebo detskom domov – potvrdením o umiestnení a dobe jeho trvania alebo liečebni – potvrdením o umiestnení a dobe jeho trvania.

 (6) Ak si v zdaňovacom období poplatník neuplatní nárok na odpustenie poplatku do 31. 12. príslušného kalendárneho roka podaním žiadosti a v tejto lehote nepredloží príslušné doklady podľa ods. 5 písmena a/ a písmena b/, nárok na odpustenie poplatku za toto nasledujúce zdaňovacie obdobie zaniká.

 2. Doklady, potrebné na preukázanie nároku na zníženie poplatku musia byť predložené do 31.1. príslušného roka.

##### IV. č a s ť

####  Spoločné a záverečné ustanovenia

§ 12

#### Spoločné ustanovenia

1. Správu miestnych daní a miestneho poplatku vykonáva obec Klokočov prostredníctvom starostu obce a poverených zamestnancov obce Klokočov.
2. Postavenie povereného zamestnanca obce - správcu dane z nehnuteľnosti nemá hlavný kontrolór obce Klokočov.
3. Obec Klokočov ustanovuje, že daň nižšiu ako 5,- eur nebude vyrubovať ani vyberať.

1. Platbu miestnej dane je daňovník povinný označiť variabilným symbolom pre príslušný druh miestnej dane uvedenom v rozhodnutí o vyrubení dane.
2. Dňom účinnosti tohto všeobecne záväzného nariadenia sa zrušuje:

Všeobecne záväzné nariadenie obce Klokočov č. ................ o  miestnych daniach

 a miestnom poplatku za komunálne odpady a drobné stavebné odpady na území obce

 Klokočov.

1. Na tomto všeobecnom záväznom nariadení Obce Klokočov sa uznieslo Obecné zastupiteľstvo v Klokočove, dňa .................... , uznesením ................ .
2. Toto všeobecne záväzné nariadenie nadobúda účinnosť dňom...................... .

 Ing. Monika Hudáčková

 starostka obce